31984R3626
L 335/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3626/84 НА СЪВЕТА
от 19 декември 1984 година
за изменение на Регламент № 11 относно премахването на дискриминацията в транспортните тарифи и условия при прилагането на член 79, параграф 3 от Договора за създаването на Европейската икономическа общност
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност и по-специално член 75 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че Директива 84/647/ЕИО на Съвета (3) предвижда възможността за превозвачите, които работят за сметка но отсрещната страна или срещу възнаграждение, и превозвачите, които работят за собствена сметка, да използват наети превозни средства;
като има пред вид, че определението за автомобилен превоз на стоки за собствена сметка, дадено в член 9 от Регламент № 11 (4), изключва използването на наети превозни средства; като има предвид, че затова е необходимо да се измени този регламент,
ПРИЕ НАСТОЯЩИЯ РЕГЛАМЕНТ:
Член 1
Член 9, първо тире от Регламент № 11 се заменя със следния текст:
„-
стоките следва да бъдат превозвани с транспортни средства, притежавани или придобити при условията на разсрочено плащане, или наети от предприятието, при условие, че в последния случай те отговарят на условията на член 2 от Директива 84/647/ЕИО (5).
Член 2
Настоящият регламент влиза в сила на 1 юли 1986 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1984 година.